Yə wǎyə̌m kig nâ, abǒg yā ábǒg ásə, a tádigi fɔ́ɔ́ anə́ bə́ ngátoe mod á sí, 5məfon bə́bə̂ bə́ bod mâzuzu yǎ mâbɔ hə etun, miǹtag mí é mod a nə́ təge yə́bə hə mǎn étun ábǒg ? 6Tɔ fɔ́ɔ́ mə̄bún móé mə́ bɛ́dé nyē a kələ kwí á yób étēde, tɔ fɔ́ɔ́ ńlō wóé wâkə kɔ́b mīńkūd, a yi fɔ́ɔ́ dzāŋ édzə̄dzáŋá anə́ ḿbɔ̄an. Ébá bə́ kadəgə nyé yēn bɔ́ nâ: "A nə vé ?" 8A yi yə́lə̄ á yōb hə anə́ bīyə́yə̄m, ńdɔ̄ bâyǐ kig nyé bǎd yēn, a yi fɔ́ɔ́ dzāŋ anə́ é byə́m byákad yéne ai alú. 9É dís á yénə̄ nyé, á ngāyēn kīg fə̄ nyé; é vóm ā tɔbɔgɔ wá ngāyēn kīg fə̄ nyé tɔ́ óyǎb nālí. 10Bɔ́n bóé bə́ ngāyāān ai mim̀búbúa, ńdɔ̄ fə̄ mɔ́ móé mə́ ngādúgān é byə́m á ngāwole. 11Bivɛ̌s bíé bí ngábə́ ńdzyéán á túd ai fím, dzam dá yayí fɔ́ɔ́ kə́ bómbō á ḿbūlúg étēde ai nyé. 12Ḿból ábē á nə́ ézəzəg ânyu díé, ḿból ā sɔli dɔ́ óyə̄m wōē á sī,